ابو فکیہہ

صحابی رسول صلی اللہ علیہ وسلم ہیں۔جن کا اصل نام یسار اور کنیت ابو فکیہہ تھی۔ قبیلہ ازد سے تعلق تھا۔ صفوان بن امیہ کے غلام تھے۔اصحاب صفہ میں شمار ہوتا ہے حلیۃ الا ولیاء ج 3 ص 24

 قبولِ اسلام 

دعوتِ اسلام کی صدائے کفر شکن مکہ میں نئی نئی بلند ہوئی تھی کہ آپ مسلمان ہو گئے۔

 ظلم و ستم 

حضرت بلال ابن رباح رضی اللہ عنہ اور حضرت صہیب رضی اللہ عنہ کی طرح ان پر بھی شدید مظالم کیے گئے۔ آتش خیز دوپہر میں ان کو تپتی ہوئی ریت پر منہ کے بل لٹا کر ایک بھاری پتھر رکھ دیا جاتا کہ جنبش نہ کر سکیں یہاں تک کہ آپ ان مظالم کی تاب نہ لا کر بیہوش ہو جاتے۔ 

 غلامی سے آزادی 

ایک بار آپ کے مالک صفوان بن امیہ نے پاؤں میں بیڑیاں ڈال کر ان کو جلتی ہوئی ریت پر ڈال دیا اور گلا گھونٹنے لگا کہ اتنے میں ان کا بھائی ابی بن خلف ادھر سے گذرا اور کہنے لگا اور مارو، چنانچہ صفوان بن امیہ برابر مارتے رہے یہاں تک کہ ان کو بے جان سمجھ کر چھوڑ دیا۔ 
حضرت ابو بکر صدیق رضی اللہ تعالیٰ عنہ ادھر سے گذرے، ابو فکیہہ کو اس حال میں دیکھ کر جی بھر آیا۔ صفوان بن امیہ سے فوراً خرید کر فی سبیل اللہ آزاد کر دیا۔(اسد الغابہ:5/)

 ہجرت و وفات 

آزادی کے بعد ہجرت ثانیہ کے موقع پر حبشہ چلے گئے۔ سخت ترین مصائب و آلام کرنے کی وجہ سے اعضاء میں اضمحلال پیدا ہو گیا تھا اس لیے زیادہ دنوں تک زندہ نہ رہ سکے اور غزوہ بدر سے پہلے ہی وفات پا گئے۔
(ابن سعد،جلد4،ق اول،:91)

 حوالہ جات 

زمرہ:اصحاب صفہ
زمرہ:اصحاب صفہ
زمرہ:صحابہ
زمرہ:صحابہ و صحابیات
زمرہ:1ھ کی وفیات
زمرہ:540ء کی پیدائشیں
زمرہ:620ء کی وفیات
زمرہ:غلام